Wat is die gesonde leer? - www.bybelkennis.co.za
by Mitch Kalp · 15/09/2014
Die gesonde leer is in ooreenstemming met die evangelie wat aan my toevertrou is, die evangelie van die heerlikheid van die goeie God (1 Timoteus 1:11)
In hierdie bose wêreld kom die Christelike boodskap. Dié gedeelte vertel ons vier dinge oor hierdie boodskap:
Dit is die gesonde leer. Die woord beteken letterlik "gesondheid gee". Die Christendom is 'n etiese godsdiens. Dit vereis van ons nie net die onderhouding van sekere rituele en wette nie, maar die leef van 'n gesonde lewe. Om Christen te wees, beteken nie dat ons sekere rituele moet nakom nie – al is die ritueel Bybellees en kerk toe gaan. Dit beteken om 'n goeie lewe te leef. Ware Christelikheid is genesend; dit is die morele antiseptikum wat ons lewe reinig.
Dit die evangelie van heerlikheid. Dit is heerlike goeie nuus; goeie nuus van vergifnis van sondes en die mag om sonde te oowin in die toekoms; goeie nuus van die genade en redding van God.
Die nuus kom van die goeie God. Die Christelike godsdiens is nie 'n ontdekking wat 'n mens gemaak het nie; dit is deur God geopenbaar. Dit bied nie alleen die hulp van mense aan nie, maar ook die mag van God.
Die nuus kom deur mense. Dit is aan Paulus toevertrou om dit aan ander mense oor te dra. God maak sy aanbod; Hy benodig boodskappers. Die ware Christen aanvaar die aanbod van God, maar besef dat hy nie sulke goeie nuus vir homself mag hou nie – hy moet dit vertel aan ander wat dit nog nie gehoor en hul eie gemaak het nie.